
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1121 

1 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άρση αναδάσωσης έκτασης που έχει κηρυχθεί αναδα¬ 
σωτέα, εμβαδού 8,400 στρ. στη θέση "Δυτικό Άκρο" 


Δήμου Περάματος της Νομαρχίας Πειραιά. 1 

Μερική άρση απόφασης κήρυξης έκτασης ως αναδα¬ 
σωτέας εμβαδού 680,00 τ.μ. στη θέση «Προφήτης 

Ηλίας» Δ.Δ. Ναυπλίου του Δήμου Ναυπλίου. 2 

Αναγνώριση τμήματος οδού στο ΟΤ.109 του εγκεκρι¬ 
μένου σχεδίου πόλης Καλυβών του Δήμου Αρμέ¬ 
νων ως προϋφισταμένης του έτους 1923. 3 


ΑΠΟΦΑΣΕΙ Σ 

Αριθ. 3405 (1) 

Άρση αναδάσωσης έκτασης που έχει κηρυχθεί αναδασω¬ 
τέα, εμβαδού 8,400 στρ. στη θέση "Δυτικό Άκρο" Δή¬ 
μου Περάματος της Νομαρχίας Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Σύμφωνα με: 

1. Τις διατάξεις του άρθρου 24 του Συντάγματος του 
1975. 

2. Τις διατάξεις του Ν.3200/1955 "περί διοικ/ής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με τον Ν.Δ. 532/1970. 

3. Τις διατάξεις του άρθρου 44 του Ν. 998/1979 περί 
προστασίας δασών κ.λπ. 

4. Τις υπ’ αριθμ. 160417/1180/8.7.1980 και 182447/ 
2049/24.9.1980 δ/γέςτου Υπουργείου Γεωργίας. 

5. Την υπ’ αριθμ. 778/16.1.2004 απόφαση του Γενικού 
Γραμματέα Περιφέρειας Αττικής «περί μεταβίβασης αρ¬ 
μοδιοτήτων και εξουσίας υπογραφής» στους Δ/ντές 
Δ/νσεωντης Περιφέρειας. 

6. Την υπ’ αριθμ. 108424/13.9.1934 απόφαση του 
Υπουργού Γεωργίας, με την οποία κηρύχθηκε αναδασω¬ 
τέα ευρύτερη έκταση του λεκανοπεδίου Αττικής. 


7) Τις υπ’ αριθμ. 5519/24.6.2003 και 10328/19.12.2003 
αιτήσεις του Δήμου Περάματος για άρση της αναδάσω¬ 
σης από Δημόσια δασική έκταση εμβαδού 8,400 στρεμ. 
για δημιουργία - λειτουργία Ναυταθλητικών εγκαταστά¬ 
σεων στη δασική θέση "Δυτικό άκρο Περάματος" που προ- 
βλέπεται από το εγκριμένο Γενικό Πολεοδομικό Σχέδιο 
(Γ.Π.Σ.) Οικισμού Περάματος του Δήμου Περάματος (Ν. 
Αττικής) ΦΕΚ 498 Δ'/1993 

8) Τις υπ’ αριθμ. 5700/21.9.2004 και 6677/30.9.2004 
αναφορές του Δασάρχη Πειραιά, με τις οποίες υποβάλλει 
ολόκληρο τον σχετικό φάκελο (με έκθεση αυτοψίας, το- 
πογραφικά σχεδιαγράμματα, το ιδιοκτησιακό της έκτα¬ 
σης, τη μορφή της) προτείνοντας την άρση της αναδά¬ 
σωσης από Δημόσια δασική έκταση εμβ. 8,400 στρεμ. 
στην πιο πάνω θέση για Δημιουργία των προαναφερθέ- 
ντων, Ναυταθλητικών εγκαταστάσεων. 

9) Την υπ’ αριθμ. 3638/11.11.2004 απόφασή μας "περί 
παραχωρήσης Δημόσιας Δασικής έκτασης εμβ. 8,400 
στρεμ. για κατασκευή Αθλητικών εγκαταστάσεων στο Δή¬ 
μο Περάματος, αποφασίζουμε: 

Αίρουμε την αναδάσωση από Δημόσια δασική έκταση 
εμβαδού 8,400 στρ. (οκτώ στρεμ. και τετρακοσίων χιλιο¬ 
στών του στρέμ. στη θέση "Δυτικό Άκρο" Δήμου Περάμα¬ 
τος για δημιουργία - λειτουργία Ναυταθλητικών εγκατα¬ 
στάσεων, όπως φαίνεται με στοιχεία Α, Β, Γ, Δ, Ε, Ζ, Η, 
Θ, I, Α στο από 15.9.2004 τοπογραφικό διάγραμα κλίμ. 
1:2.500 του Δασαρχείου Πειραιά, που συνοδεύει αναπό¬ 
σπαστα την παρούσα. 

Η έκταση αυτή συνορεύει: 

Ανατολικά: με δημόσιες δασικές αναδασωτέες εκτάσεις. 

Δυτικά: με αιγιαλό. 

Βόρεια: με δημόσιες δασικές εκτάσεις. 

Νότια: με δημόσιες δασικές αναδασωτέες εκτάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Οκτωβρίου 2004 

Ο Γενικός Γραμματέας Περιφέρειας 
ΧΑΡ. ΜΑΝΙΑΤΗΣ 

Αριθμ. 5308 (2) 

Μερική άρση απόφασης κήρυξης έκτασης ως αναδασω¬ 
τέας εμβαδού 680,00τ.μ. στη θέση «Προφήτης Ηλίας» 
Δ.Δ. Ναυπλίου του Δήμου Ναυπλίου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 3200/1955 «περί διοικητικής απο¬ 
κέντρωσης, όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/1970. 

2. Το Π.Δ. 51/1987 (ΦΕΚ 26/Α76.3.1987) «Καθορισμός 
της χώρας για το σχεδίασμά, προγραμματισμό και συντο¬ 
νισμό της Περιφερειακής Ανάπτυξης». 

3. Τις διατάξεις του Ν. 998/1979 «περί προστασίας των 
δασών κ.λπ». 

α) Του άρθρ. 41 παρ. 1. 

β) Του άρθρ. 38 παρ. 1. 

4. Τις διατάξεις του άρθρου 117 παρ. 3 του Συντάγματος. 

5. Τις διαταγές του Υπουργείου Γεωργίας: 

α) Την υπ’ αριθμ. 160417/1180/8.7.1980. 

β) Την υπ’ αριθμ. 182447/3049/24.9.1980. 

γ) Την υπ’ αριθμ. 87234/7539/3.9.1997 εγκύκλιο διατα¬ 
γή του Υπουργείου Γ εωργίας. 

δ) Την υπ’ αριθμ. Οικ. 105204/2793/31.7.2002 εγκύκλιο 
διαταγή του Υπουργείου Γεωργίας. 

ε) Την υπ’ αριθμ. 838/2002 απόφαση Συμβουλίου της 
Επικράτειας. 

6. Την υπ’ αριθμ. 158/1979 γνωμοδότηση του Νομικού 
Συμβουλίου του Κράτους. 

7. Το Ν. 2503/1997 (ΦΕΚ 107/Α730.5.1997) «Διοίκηση, 
Οργάνωση, Στελέχωση της Περιφέρειας - Ρύθμιση Θεμά¬ 
των για την Τοπική Αυτοδιοίκηση και άλλες διατάξεις». 

8. Την υπ’ αριθμ. 5872/29.8.1997 απόφαση Γ.Γ.Π. Πελο- 
ποννήσου «για τοποθέτηση Προϊσταμένων Δ/νσεων Υπη¬ 
ρεσιών Περιφέρειας Πελοποννήσου και εξουσιοδότηση 
υπογραφής». 

9. Την υπ’ αριθμ. 8324/24.5.2004 απόφαση της Γενικής 
Γραμματέας Περιφέρειας Πελοποννήσου «Ανάθεση αρ¬ 
μοδιοτήτων και ασκήσεως αυτών κατ’ εντολή μας». 


10. Την υπ’ αριθμ. 3412/19.10.1988 (ΦΕΚ 760 τ.Δ7 
24.10.1988) απόφαση της Νομάρχη Αργολίδας με την 
οποία κηρύχθηκε αναδασωτέα έκταση εμβαδού 420 
στρεμμάτων στη θέση «Προφήτης Ηλίας» Δ.Δ. Ναυπλίου 
του Δήμου Ναυπλίου. 

11. Τις από 19.8.2004 και 13.10.2004 αιτήσεις της ΔΕΥΑ 
Ναυπλίου προς την Δ/νση Δασών. 

12. Τηντεχνική έκθεση του μηχανικού Μαστορικού Χρή¬ 
στου υπαλλήλου της ΔΕΥΑ Ναυπλίου. 

13. Την ταυτάριθμη πρόταση της Δ/νσης Δασών Αργο¬ 
λίδας, με την οποία προτείνεται η μερική άρση απόφασης 
κήρυξης αναδασωτέας έκτασης. 

14. Το γεγονός ότι ο Δήμος Ναυπλίου αντιμετωπίζει 
πρόβλημα ύδρευσης και η θέση στον «Προφήτη Ηλία» 
πληροίτις τεχνικές προδιαγραφές, για να κατασκευασθεί 
δεξαμενή, αποφασίζουμε: 

αίρουμε μερικώς την αναδάσωση από επιφάνεια εμβα¬ 
δού 680,00 τ.μ. ευρύτερης έκτασης που κηρύχθηκε ανα¬ 
δασωτέα με την υπ’ αριθμ. 3412/19.10.1988 (ΦΕΚ 760 
τ.Δ724.10.1988) απόφαση της Νομάρχη Αργολίδας, που 
βρίσκεται στην θέση «Προφήτης Ηλίας» Δ.Δ. Ναυπλίου 
του Δήμου Ναυπλίου για το λόγο ότι είναι επιβεβλημένη η 
κατασκευή δεξαμενής ύδρευσης του Δήμου Ναυπλίου. 

Η ως άνω έκταση απεικονίζεται στο από Αύγουστο 2004 
τοπογραφικό διάγραμμα του τοπογράφου μηχανικού Κω- 
στάκη Βαγγέλη (όπως τροποποιήθηκε από την δασοπόνο 
Βαρδάκα Σταμάτα) κλίμακας 1:500 και στοιχεία περιμέ¬ 
τρου (20-21-22-23-24-25-26-27-20 και Α-Β-Γ-Δ-Α). 

Η ως άνω έκταση συνορεύει: 

Ανατολικά: Με αναδασωτέα έκταση. 

Βόρεια: Με αναδασωτέα έκταση. 

Νότια: Με αναδασωτέα έκταση. 

Δυτικά: Με αναδασωτέα έκταση. 

Για την υπόλοιπη αναδασωτέα έκταση, ισχύει η υπ’ 
αριθμ. 3412/19.10.1988 απόφαση κήρυξης αναδασωτέας 
της Νομάρχη Αργολίδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 8 Νοεμβρίου 2004 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

Αριθμ. 11401 (3) 

Αναγνώριση τμήματος οδού στο ΟΤ.109 του εγκεκριμέ¬ 
νου σχεδίου πόλης Καλυβών του Δήμου Αρμένων ως 
προϋφισταμένηςτου έτους 1923. 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τις διατάξεις του από 17.7.1923 Ν.Δ/τος (ΦΕΚ 228/ 
Α71923) «περί σχεδίων πόλεων κ.λπ.» και ειδικότερα το 
άρθρο 20. 

2. Την εγκύκλιο με αριθμ. 34/1977 του Υ.Δ.Ε. 

3. Το Ν. 2218/1994 (ΦΕΚ 90/Α71994), όπως συμπληρώ¬ 
θηκε με το Ν. 2240/1994 (ΦΕΚ 153/Α71994) «Ίδρυση Νο¬ 
μαρχιακής Αυτοδιοίκησης κ.λπ.». 

4. Την υπ’ αριθμ. 9673/4.6.2004 απόφαση Νομάρχη Χα¬ 
νιών μεταβίβασης αρμοδιοτήτων «περί ανάθεσης εξου¬ 
σίας υπογραφής εγγράφων, αποφάσεων κ.λπ.». 

5. Το ισχύον σήμερα ρυμοτομικό σχέδιο Καλυβών του 
Δήμου Αρμένων, που εγκρίθηκε με την υπ’ αριθμ. 257/ 
22.3.1999 απόφαση Γ.Γ. Περιφ. Κρήτης (ΦΕΚ296/Δ"). 

6. Την υπ’ αριθμ. 140/2004 απόφαση Δημοτικού Συμ¬ 
βουλίου, που συμφωνεί με την αναγνώριση της οδού. 

7. Το υπ’ αριθμ. 5828/2.7.1937 συμβόλαιο του τότε Συμ¬ 
βολαιογράφου Βάμου Σπυρίδωνος Α. Ντουκάκη. 


8. Την θετική γνωμοδότηση του ΣΧΟΠ Ν. Α. Χανίων 
όπως αυτή διατυπώθηκε στο πρακτικό της συνεδρίασης 
14/2004 θέμα 2ο. 

9. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη εις βάρος του 
κρατικού προϋπολογισμού και του οικείου ΟΤΑ, αποφα¬ 
σίζουμε: 

1. Την διατήρηση τμήματος οδού εντός του ΟΤ. 109 του 
εγκεκριμένου σχεδίου πόλης Καλυβών του Δήμου Αρμέ¬ 
νων ως προϋφισταμένης του έτους 1923, όπως φαίνεται 
στο με κλίμακα 1:500 συνημμένο τοπογραφικό διάγραμ¬ 
μα θεωρημένο από την Προϊσταμένη της Δ/νσης Πολεο¬ 
δομίας και Π. Εφαρμογών Ν. Αυτ. Χανίων με ημερομηνία 
22.11.2004. 

2. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως, μαζί με το τοπογραφικό διάγραμμα που 
την συνοδεύει. 

Χανιά, 24 Νοεμβρίου 2004 

Ο Νομάρχης κ.α.α. 

Ο Αντινομάρχης 
ΓΕΩΡΓΙΟΣ ΑΓΟΡΑΣΤΑΚΗΣ 

